ຄະນະກໍາມະການເລືອກຕັ້ງໄທ ຍັງບໍ່ໄດ້ຮັບຮອງເອົາໄຊຊະນະ ຂອງທ່ານນາງຢິ່ງລັກເທື່ອ
ທ່ານນາງຍິ່ງລັກໝັ້ນໃຈວ່າ ຈະໄດ້ເປັນນາຍົກລັດຖະມົນຕີຍິງ ຄົນທໍາອິດຂອງໄທ ເຖິງແມ່ນຍັງບໍ່ໄດ້ຮັບການຮັບຮອງ ກໍຕາມ.
ທ່ານນາງ ຢິ່ງລັກ ຊິນນະວັດ ກ່າວວ່າ ທ່ານນາງຍັງໝັ້ນໃຈວ່າ ຈະໄດ້ເປັນນາຍົກລັດຖະມົນ ຕີຍິງຄົນທໍາອິດຂອງໄທ ເຖິງແມ່ນໄດ້ມີອຸປະສັກກີດຂວາງໂຜ່ຂຶ້ນມາ ຈາກຄະນະກໍາມະການ ເລືອກຕັ້ງຂອງປະເທດກໍຕາມ ທ່ານນາງ ຢິ່ງລັກ ເປັນຜູ້ນຶ່ງໃນຈໍານວນ 142 ຄົນ ຂອງຜູ້ສະມັກທີ່ໄດ້ຖືກເລືອກຕັ້ງໃຫ້ເຂົ້າ ນັ່ງບ່ອນນັ່ງທັງໝົດ 500 ບ່ອນໃນສະພາແຫ່ງຊາດໃນການເລືອກຕັ້ງເມື່ອຕົ້ນເດືອນນີ້ ທີ່ຍັງ ບໍ່ໄດ້ຖືກຮັບຮອງໂດຍຄະນະກໍາມະການເລືອກຕັ້ງ ໃນຕອນແລງວັນອັງຄານວານນີ້ ເນຶ່ອງ ຈາກການຮ້ອງທຸກວ່າມີການໂກງການເລືອກຕັ້ງ ຫລືຍ້ອນບັນຫາອື່ນໆ ແຕ່ທ່ານນາງໄດ້ ກ່າວໃນວັນພຸດມື້ນີ້ວ່າ ທ່ານນາງຍັງໝັ້ນໃຈວ່າ ຄະນະກໍາມະການເລືອກຕັ້ງຈະປະຕິບັດຕໍ່ ທ່ານນາງແລະພັກເພື່ອໄທຂອງທ່ານນາງ ຢ່າງເປັນທໍາ ນອກນີ້ແລ້ວ ຄະນະກໍາມະການເລືອກຕັ້ງ ກໍຍັງບໍ່ໄດ້ຮັບຮອງເອົາໄຊຊະນະ ໃນການຖືກ ເລືອກຕັ້ງຕື່ມອີກ ຂອງນາຍົກລັດຖະມົນຕີທີ່ກໍາລັງຈະພົ້ນຈາກຕໍາແໜ່ງ ທ່ານ ອະພິສິດ ເວດຊາຊີວະ ທີ່ປະເຊີນກັບການຮ້ອງທຸກວ່າ  ຊື້ສຽງນັ້ນ ທ່ານອະພິສິດເອງໄດ້ຮັບອະນຸ ຍາດ ໃຫ້ກັບຄືນໄປຍັງສະພາ ເຖິງແມ່ນພັກຂອງທ່ານໄດ້ຮັບການປາໄຊກໍຕາມ ຄະນະກໍາມະການບໍ່ໄດ້ລະບຸໃຫ້ຮູ້ກ່ຽວກັບການຮ້ອງທຸກໂດຍສະເພາະໃດໆ ຕໍ່ທ່ານນາງຢິ່ງລັກ ຊຶ່ງພັກເພື່ອໄທຂອງທ່ານນາງໄດ້ຮັບໄຊຊະນະສຽງສ່ວນ ຫລາຍ ຄື 265 ບ່ອນນັ່ງ ແລະມີ ແຜນການຈະປະກອບລັດຖະບານຜະສົມ ກັບພັກການເມືອງນ້ອຍໆຫລາຍພັກ ບັດນີ້ຄະນະກໍາມະການເລືອກຕັ້ງ ຈະຕ້ອງໄດ້ທົບທວນຄືນເບິ່ງກໍລະນີຂອງທ່ານນາງຢິ່ງຣັກ ແລະຜູ້ສະມັກ ເລືອກຕັ້ງອື່ນໆ ທີ່ຍັງບໍ່ໄດ້ຮັບການຢືນຢັນໄຊຊະນະນັ້ນ ຄະນະກໍາມະການເລືອກຕັ້ງຈະຕ້ອງຮັບຮອງເອົາຜູ້ສະໝັກເລືອກຕັ້ງຈໍານວນ ຢ່າງໜ້ອຍ 475 ຄົນ ຂອງທັງໝົດ 500 ຄົນນັ້ນໃຫ້ທັນກັບເວລາທີ່ສະພາຊຸດໃໝ່ ຈະເລີ່ມເຂົ້າປະຕິບັດງານ ໃນຕົ້ນເດືອນສິງຫານີ້